**Thomas Grégoire** (s. 15. heinäkuuta 1998 Sherbrooke, Quebec, Kanada) on kanadalainen jääkiekkopuolustaja, joka pelaa Ruotsin SHL-liigan Rögle BK:ssa. Hän laukoo oikealta.

Ura
---

### Seuraura

Grégoire on saanut kiekko-oppinsa kotikaupungissaan Quebecin Sherbrookessa. Kauden 2012–2013 hän pelasi QMEAA-juniorisarjaa Triolet Harfangsissa. Kaudeksi 2013–2014 Grégoire siirtyi QMAAA-sarjan Magog Cantonniersiin, jonka tehokkain puolustaja hän oli tehoilla 1+14=15. Pudotuspeleissä Grégoire oli joukkueen paras maalintekijä seitsemällä osumallaan, joilla hän voitti myös sarjan puolustajien maalipörssin. Grégoire voitti samalla kaudella Team Québec Whiten joukkueessa QMJHL Gold Cupin hopeaa.

Grégoiren kotikaupungin joukkue Sherbrooke Phoenix varasi hänet 16. pelaajana QMJHL:n varaustilaisuudessa 2014. Hän siirtyi joukkueeseen kaudeksi 2014–2015. Grégoire teki runkosarjassa 62 ottelussa tehot 2+8=10 ja hän voitti Phoenixin sisäisen tehotilaston lukemalla +12. Pudotuspeleissä Grégoire pelasi kuusi ottelua ilman tehopisteitä. Kaudella 2016–2017 hän voitti pelipaikastaan huolimatta joukkueensa sisäisen piste- ja syöttöpörssin tehoilla 10+54=64, joilla Grégoire sijoittui koko QMJHL:n puolustajien pistepörssissä neljänneksi. Kaudella 2017–2018 hän nousi Phoenixin varakapteeniksi. Grégoire voitti jälleen joukkueen sisäisen piste- ja syöttöpörssin tehoilla 12+57=69, joilla hän jakoi koko liigan puolustajien syöttöpörssin voiton Drummondville Voltigeursin Nicolas Beaudinin kanssa sekä puolustajien pistepörssin toisen sijan Acadie-Bathurst Titanin Noah Dobsonin ja Voltigeursin Beaudinin kanssa edellään vain Chicoutimi Saguenéensia ja Titania edustanut Olivier Galipeau. Pudotuspeleissä Grégoire oli Phoenixin paras syöttäjä kuudella syöttöpisteellään. QMJHL-kauden jälkeen, huhtikuussa 2018 hän siirtyi amatööritryout-sopimuksella AHL-joukkue San Jose Barracudaan, jossa Grégoire pelasi yhden playoff-ottelun.

Toukokuussa 2018 Grégoire teki San Jose Barracudan kanssa kaksivuotisen AHL-sopimuksen. Samana syksynä NHL-varaamaton Grégoire osallistui myös San Jose Sharksin harjoitusleirille. Kaudella 2018–2019 hän pelasi Barracudassa 26 runkosarjaottelua tehopistein 2+7=9. Grégoire osallistui Sharksin NHL-joukkueen harjoitusleirille myös syksyllä 2019. Kaudella 2019–2020 hän teki AHL:ssä 46 runkosarjaottelussa tehot 5+19=24, kunnes koronaviruspandemia keskeytti kauden maaliskuussa 2020. Grégoire oli Barracudan tehokkain puolustaja.

Tammikuussa 2021 Grégoire teki loppukauden 2020–2021 kattavan ja yhden optiovuoden sisältävän sopimuksen SM-liigajoukkue Rauman Lukon kanssa oltuaan alkukauden ilman sopimusta. Hän jakoi pudotuspeleissä kolmella osumallaan puolustajien maalipörssin voiton joukkuetoverinsa Robin Pressin ja TPS:n Eemil Viron kanssa. Grégoire voitti kauden päätteeksi Suomenmestaruuden. Toukokuussa 2021 Lukko käytti hänen sopimuksessaan olleen option ja teki vuoden mittaisen jatkosopimuksen Grégoiren kanssa.

Kaudella 2021–2022 Grégoire nousi SM-liigan eliittiin ja hän jakoi tehoilla 8+26=34 puolustajien pistepörssin viidennen sijan Pelicansin Teemu Erosen kanssa. Grégoire sai kauden omien sanojensa mukaan sopimustarjouksia sekä KHL:stä, Ruotsista että Sveitsistä, mutta lopulta huhtikuussa 2022 hän päätti tehdä Lukon kanssa vuoden mittaisen jatkosopimuksen. Kaudella 2022–2023 Grégoire voitti pelipaikastaan huolimatta joukkueen sisäisen piste- ja syöttöpörssin tehoilla 13+31=44. Hän jakoi koko SM-liigan puolustajien maalipörssin voiton Ilveksen Les Lancasterin kanssa ja sijoittui puolustajien pistepörssissä toiseksi hänen jälkeensä. Grégoire jakoi myös koko liigan pistepörssin yhdeksännen sijan Tapparan Veli-Matti Savinaisen kanssa. Hän voitti myös Lukon sisäisen tehotilaston lukemalla +23. Grégoire oli kauden päätteeksi kolmen kärkifinalistin joukossa ehdolla SM-liigan parhaalle puolustajalle myönnettävän Pekka Rautakallio -palkinnon voittajaksi, mutta hän sijoittui äänestyksessä lopulta toiseksi, kun palkinnon vei Tapparan Valtteri Kemiläinen. Grégoire valittiin SM-liigan tähdistökentälliseen.

Grégoire siirtyi kaudeksi 2023–2024 kaksivuotisella sopimuksella Ruotsin SHL-liigan Rögle BK:hon.

### Maajoukkueura

Grégoire edusti Canada Redin joukkuetta World U-17 Hockey Challengessa marraskuussa 2014. Hän edusti myös Kanadan A-maajoukkuetta Spengler Cupissa vuonna 2022, jolloin Grégoire oli kolmella syöttöpisteellään joukkueen paras syöttäjä ja hän jakoi sisäisen pistepörssin voiton Brett Connollyn kanssa.

Muuta
-----

Grégoiren isoveli Jérémy pelaa hyökkääjänä Tampereen Ilveksen SM-liigajoukkueessa. Hänellä on Montreal Canadiensin NHL-varaus vuodelta 2013. Veljesten isä Jean-François Grégoire pelasi omalla urallaan hyökkääjänä pääasiassa Pohjois-Amerikan alemmissa liigoissa, mutta parhaimmillaan AHL-tasolla. Hän toimii nykyään QMJHL-joukkue Baie-Comeau Drakkarin päävalmentajana ja General Managerina. Jean-François'in isä ja veljesten isoisä Jacques Grégoire valmensi QMJHL:ssä Shawinigan Cataractesia vuosina 1985–1989.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | Magog Cantonniers | QMAAA | 34 | 1 | 14 | 15 | 36 | 11 | 7 | 5 | 12 | 6 |
| 2014–2015 | Sherbrooke Phoenix | QMJHL | 62 | 2 | 8 | 10 | 40 | 6 | 0 | 0 | 0 | 6 |
| 2015–2016 | Sherbrooke Phoenix | QMJHL | 49 | 1 | 14 | 15 | 21 | 5 | 0 | 3 | 3 | 4 |
| 2016–2017 | Sherbrooke Phoenix | QMJHL | 66 | 10 | 54 | 64 | 26 | – | – | – | – | – |
| 2017–2018 | Sherbrooke Phoenix **(A)** | QMJHL | 67 | 12 | 57 | 69 | 39 | 11 | 0 | 6 | 6 | 2 |
|  | San Jose Barracuda | AHL | – | – | – | – | – | 1 | 0 | 0 | 0 | 0 |
| 2018–2019 | San Jose Barracuda | AHL | 26 | 2 | 7 | 9 | 8 | – | – | – | – | – |
| 2019–2020 | San Jose Barracuda | AHL | 46 | 5 | 19 | 24 | 23 | – | – | – | – | – |
| 2020–2021 | Lukko | SM-liiga | 28 | 5 | 14 | 19 | 22 | 11 | 3 | 3 | 6 | 2 | Kanada-malja |
| 2021–2022 | Lukko | SM-liiga | 53 | 8 | 26 | 34 | 34 | 7 | 0 | 3 | 3 | 2 |
| 2022–2023 | Lukko | SM-liiga | 57 | 13 | 31 | 44 | 41 | 6 | 0 | 2 | 2 | 0 | Ykköstähdistö |
| 3 kautta | yhteensä | SM-liiga | 138 | 26 | 71 | 97 | 97 | 24 | 3 | 8 | 11 | 4 |
| 3 kautta | yhteensä | AHL | 72 | 7 | 26 | 33 | 31 | 1 | 0 | 0 | 0 | 0 |

Lähteet
-------

* Thomas Grégoire The Internet Hockey Databasessa (englanniksi)
* Thomas Grégoire Eurohockey-sivustolla (englanniksi)
* Thomas Grégoire *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Thomas Grégoire *Elite Prospects*. Everysport Media Group AB.  (englanniksi)
2. ↑  Jokinen, Oskari: Kiitos ja hyvästi, Lukko 2022–23: Erinomaisen syyskauden jälkeen suunta taittui kohti etelää *Jatkoaika.com*.  9.5.2023. Jatkoaika r.y. Viitattu 5.6.2023.
3. ↑  Jukurit kaatui 3–2, Grégoirelle Liigauran avausmaali – "Fiilis on äärimmäisen hyvä" *raumanlukko.fi*.  16.2.2021. Rauman Lukko Oy. Viitattu 17.2.2021.
4. ↑  Elite Prospects - Magog Cantonniers *eliteprospects.com*. Everysport Media Group AB. Viitattu 2.2.2021. (englanniksi)
5. ↑  Elite Prospects - QMAAA Stats 2013-2014 *eliteprospects.com*. Everysport Media Group AB. Viitattu 2.2.2021. (englanniksi)
6. ↑  Elite Prospects - Sherbrooke Phoenix *eliteprospects.com*. Everysport Media Group AB. Viitattu 2.2.2021. (englanniksi)
7. ↑  Elite Prospects - QMJHL Stats 2016-2017 *eliteprospects.com*. Everysport Media Group AB. Viitattu 2.2.2021. (englanniksi)
8. ↑  Elite Prospects - QMJHL Stats 2017-2018 *eliteprospects.com*. Everysport Media Group AB. Viitattu 2.2.2021. (englanniksi)
9. ↑  Elite Prospects - Sherbrooke Phoenix *eliteprospects.com*. Everysport Media Group AB. Viitattu 2.2.2021. (englanniksi)
10. ↑  Thomas Grégoire du Phoenix de Sherbrooke invité chez les professionnels *ici.radio-canada.ca*.  20.4.2018. Société Radio‑Canada. Viitattu 2.2.2021. (ranskaksi)
11. ↑  BARRACUDA SIGN FORWARD VIEL AND DEFENSEMAN GREGOIRE *sjbarracuda.com*.  10.5.2018. SAN JOSE:  Sharks Sports & Entertainment LLC. Viitattu 2.2.2021. (englanniksi)
12. ↑  SHARKS 2018 TRAINING CAMP ROSTER (pdf) *cms.nhl.bamgrid.com*. San Jose Sharks. Viitattu 2.2.2021. (englanniksi)
13. ↑  SHARKS 2019 TRAINING CAMP ROSTER – as of 8/27/19 (pdf) *cms.nhl.bamgrid.com*.  27.8.2019. San Jose Sharks. Viitattu 2.2.2021. (englanniksi)
14. ↑  Elite Prospects - San Jose Barracuda *eliteprospects.com*. Everysport Media Group AB. Viitattu 2.2.2021. (englanniksi)
15. ↑  Seppä, Lassi: Lukko vahvistaa rivejään Thomas Grégoirella − "Sellainen pakki, joka on hyvin monipuolinen ja monikäyttöinen" *Jatkoaika.com*.  30.1.2021. Jatkoaika r.y. Viitattu 2.2.2021.
16. ↑  Elite Prospects - Award - SM-liiga Playoffs Most Goals by Defenseman *eliteprospects.com*. Everysport Media Group AB. Viitattu 30.6.2021. (englanniksi)
17. ↑  Lahtinen, Matias: Thomas Grégoire jatkaa ensi kaudella Rauman Lukon puolustuksessa *Jatkoaika.com*.  26.5.2021. Jatkoaika r.y. Viitattu 30.6.2021.
18. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 15.5.2022. (englanniksi)
19. ↑  Westerlund, Jenna: Lukko kiinnitti tärkeän lenkin ensi kauden joukkueeseen – "Grégoire olisi voinut lähteä käytännössä mihin tahansa pelaamaan" *Jatkoaika.com*.  22.4.2022. Jatkoaika r.y. Viitattu 15.5.2022.
20. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 5.6.2023. (englanniksi)
21. ↑  Elite Prospects - Lukko *eliteprospects.com*. Everysport Media Group AB. Viitattu 5.6.2023. (englanniksi)
22. ↑  Seppänen, Antti: Rautakallio-palkinto 2023 – kuka heistä on Liiga-kauden paras puolustaja? *liiga.fi*.  2.6.2023. Jääkiekon SM-liiga Oy. Viitattu 5.6.2023.
23. ↑  Seppänen, Antti: Kauden 2022–23 parhaat palkittiin Jääkiekkogaalassa – tässä kaikki voittajat *liiga.fi*.  9.6.2023. Jääkiekon SM-liiga Oy. Viitattu 11.6.2023.
24. ↑  Hurmerinta, Eero: Rögle BK tiedotti uudesta hankinnasta − tehopuolustaja Grégoire siirtyy Ruotsiin *Jatkoaika.com*.  5.4.2023. Jatkoaika r.y. Viitattu 5.6.2023.
25. ↑  Elite Prospects - Team Canada *eliteprospects.com*. Everysport Media Group. Viitattu 9.8.2023. (englanniksi)
26. ↑  Jérémy Grégoire *Elite Prospects*. Everysport Media Group AB.  (englanniksi)
27. ↑  Jean-François Grégoire *Elite Prospects*. Everysport Media Group AB.  (englanniksi)
28. ↑  Jacques Grégoire Team Staff Profile - Elite Prospects *eliteprospects.com*. Everysport Media Group AB. Viitattu 5.6.2023. (englanniksi)